SET ปิดบวกเหลือ 6 จุด คาดนลท.ขายลดเสี่ยงก่อนวันหยุด จับตาชุมนุมการเมือง 14 ต.ค.นี้
SET ปิดบวกเหลือ 6 จุด คาดนลท.ขายลดเสี่ยงก่อนวันหยุด จับตาชุมนุมการเมือง 14 ต.ค.นี้ โดยดัชนีปิดตลาดวันนี้ ที่ระดับ 1,273.43 จุด เพิ่มขึ้น 6.29 จุด หรือ 0.50% มูลค่าการซื้อขาย 4.66 หมื่นล้านบาท
12 ต.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,273.43 จุด เพิ่มขึ้น 6.29 จุด หรือ 0.50% มูลค่าการซื้อขาย 4.66 หมื่นล้านบาท
10 หุ้นดันดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวขึ้นตามทิศทางเดียวกับตลาดหุ้นในภูมิภาคเอเชีย จากความคาดหวังมาตรการกระตุ้นเศรษฐกิจชุดใหม่ของสหรัฐฯที่มีโอกาสจะบรรลุข้อตกลงได้ ก็จะทำให้เป็นปัจจัยหนุนช่วยฟื้นเศรษฐกิจให้กลับมาได้บ้าง แม้ว่ายังมีความไม่แน่นอนจากสถานการณ์การแพร่ระบาดโควิด-19 และยังไม่มีความชัดเจนของวัคซีนโควิด-19 ก็ตาม
ขณะเดียวกันยังมีปัจจัยบวกจากในประเทศหลังจากที่นายอาคม เติมพิทยาไพสิฐ รมว.คลังคนใหม่ ได้เริ่มทำงานทำให้นักลงทุนมีความมั่นใจกลับเข้ามามากขึ้น โดยเฉพาะการเดินหน้าแผนมาตรการกระตุ้นเศรษฐกิจและแผนการลงทุนของภาครัฐ ประกอบกับมาตรการกระตุ้นเศรษฐกิจในส่วนของการบริโภคในประเทศที่ประกาศใช้ออกมา ทำให้ตลาดหุ้นไทยดีดตัวกลับขึ้นมาได้ค่อนข้างดี
สำหรับตลาดหุ้นไทยจะปิดทำการในวันพรุ่งนี้ (13 ต.ค.) และกลับมาเปิดทำการอีกครั้งในวันที่ 14 ต.ค. โดยคาดว่าดัชนีมีโอกาสแกว่งตัวผันผวน และอาจจะได้รับแรงกดดันของการชุมนุมทางการเมืองที่มีขึ้นในวันที่ 14 ต.ค. ขณะที่ยังต้องติดตามปัจจัยจากต่างประเทศในช่วงที่ตลาดหุ้นไทยหยุดทำการในวันพรุ่งนี้ด้วย พร้อมให้แนวต้านที่ 1,280 จุด แนวรับ 1,260 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT    มูลค่าการซื้อขาย  2,664.49 ล้านบาท  ปิดที่  34.25 บาท  เพิ่มขึ้น  1.00 บาท
STA    มูลค่าการซื้อขาย  1,864.16 ล้านบาท  ปิดที่  30.25 บาท  เพิ่มขึ้น  2.50 บาท
CPF    มูลค่าการซื้อขาย  1,816.95 ล้านบาท  ปิดที่  27.00 บาท  ลดลง   0.50 บาท
STGT   มูลค่าการซื้อขาย  1,793.58 ล้านบาท  ปิดที่  89.00 บาท  เพิ่มขึ้น  3.00 บาท
NER    มูลค่าการซื้อขาย  1,608.66 ล้านบาท  ปิดที่   4.20 บาท  เพิ่มขึ้น  0.32 บาท
ตลาดหุ้นเอเชีย
